Diari Oficial de la Generalitat Valenciana


Sumari del DOGV 3941, del 16-02-2001 (2001/1068)

ORDRE de 17 de gener 2001, de la Conselleria de Cultura i Educació, per la qual es concedix l'autorització d'obertura i funcionament als centres docents privats de Formació Professional de grau mitjà que s'especifiquen en l'annex.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1068


Data del document
:   17-01-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Moncada
    * València
    * ensenyament professional

ORDRE de 17 de gener 2001, de la Conselleria de Cultura i Educació, per la qual es concedix l'autorització d'obertura i funcionament als centres docents privats de Formació Professional de grau mitjà que s'especifiquen en l'annex. [2001/A1068]
  
Els expedients han sigut iniciats a instància dels titulars dels centres que s'especifiquen en l'annex, en sol·licitud d'obertura i funcionament per a impartir ensenyaments de Formació Professional de grau mitjà.
  
La Direcció General de Centres Docents ha aprovat, per resolucions individualitzades per a cada centre, la proposta d'instal·lacions i ús educatiu dels espais reflectits en els plànols presentats per a les autoritzacions dels centres.
  
Cada expedient ha sigut tramitat per la Direcció Territorial corresponent i inclou un informe favorable de la Unitat Tècnica de Construccions, a més de la relació de professors i titulacions respectives amb l'informe corresponent de la Unitat d'Inspecció Educativa.
  
Vistos la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 777/1998, de 30 d'abril, sobre ordenació de la Formació Professional (BOE de 8 de maig), i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament dels centres docents privats de Formació Professional de grau mitjà que s'especifiquen en l'annex, atenent les característiques, ensenyaments i capacitat màxima que s'hi assenyalen, amb efectes per al curs acadèmic 2000/01.
  
DISPOSICIONS ADDICIONALS
  
Primera
  
La Direcció Territorial corresponent establirà, en el termini màxim de dos mesos i mitjançant una resolució, els centres públics als quals estos centres privats de formació professional quedaran adscrits a efectes administratius.
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 17 de gener de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Denominació genèrica del centre: centre autoritzat de Formació Professional de grau mitjà.
  
Denominació específica del centre: Academia de Peluquería Moncada.
  
Titular: Vicente Ibáñez Orts.
  
Domicili: c/ Lluís Vives, 39.
  
Localitat: Moncada.
  
Província: València.
  
Codi: 78046034.
  
Ensenyaments i capacitat màxima que s'autoritza:
  
- Dos grups del cicle de Perruqueria, amb 40 llocs escolars a impartir de doble torn (20 llocs escolars de matí i 20 llocs escolars de vesprada).
  
Denominació genèrica del centre: centre autoritzat de Formació Professional de grau mitjà.
  
Denominació específica del centre: Academia de Peluquería Valencia.
  
Titular: Camjosa, SL.
  
Domicili: c/ Padre Ferris, 22 baix.
  
Localitat: València.
  
Província: València.
  
Codi: 57852911.
  
Ensenyaments i capacitat màxima que s'autoritza:
  
- Dos grups del cicle de Perruqueria, amb 60 llocs escolars a impartir de doble torn (30 llocs escolars de matí i 30 llocs escolars de vesprada).